1. Диплома за завршен медицински, стоматолошки, односно фармацевтски факултет во оригинал или копија заверена од нотар;

2. Диплома за завршен медицински, стоматолошки, фармацевтски факултет преведена на македонски јазик во оригинал или копија заверена од нотар (доколку високообразовната квалификација е стекната во странство);

3. **Нострифицирана** диплома за високообразовната квалификација стекната во странство, во оргинал или копија заверена од нотар;

4. **Диплома/уверение за завршена специјализација** во областите медицина, стоматологија или фармација, во **оригинал** и заверена со **апостил** печат или друга соодветна заверка согласно позитивните прописи;

5. Диплома/уверение за завршена специјализација во областите медицина, стоматологија, фармација, во копија **заверена од нотар**;

6. Диплома/уверение за завршена специјализација во областите медицина,стоматологија, фармација преведена на македонски јазик во оргинал заверен од нотар;

7. **Стажантска книшка** од високообразовната установа во која е завршена специјализацијата, во оригинал и нејзин превод на македонски јазик заверена од нотар;

8. **План и програма** за времето на траење на специјализацијата и деловите на стажот на специјализацијата (турнуси);

9. Потврда издадена од високообразовната установа, за валидност на дипломата/уверението за завршена специјализација во областите медицина, стоматологија, фармација, издадена од високообразовната установа;

10. **Потврда за акредитација** и овластување на високообразовната установа која ја издала високообразовната квалификација издадена од органи надлежни за акредитација и овластување во држава во која е добиена специјализацијата;

11. Копија од лична карта за државјани на Република Македонија или копија од пасош за странски државјани, заверени од нотар;

12. Потврда за познавање на македонскиот јазик, само за странски државјани и

13. Други документи за кои Комисијата оцени дека се потребни, а кои се во врска со признавањето на странската специјализација.

За признавање на **супспецијализација** завршена во странство, покрај документацијата неведена од точка 1 до точка 13, се поднесува и следната документација:

1. Диплома/уверение за завршена супспецијализација во областите медицина,стоматологија, фармација, во оригинал заверена со апостил печат или друга соодветна заверка согласно позитивните прописи;

2. Диплома/уверение за завршена супспецијализација во областите медицина,стоматологија, фармација во копија, заверена од нотар;

3. Диплома/уверение за завршена супспецијализација во областите медицина,стоматологија, фармација преведена на македонски јазик и копија заверена од нотар;

4. Решение за признавање на специјализацијата, доколку специјализацијата е завршена во странство и

5. Други документи за кои Комисијата оцени дека се потребни, а кои се во врска со признавањето на странската супспецијализација.